| Slaget ved Noryang |
| --- |
| Konflikt: Imjinkrigen |
|  |
| 

|  |  |
| --- | --- |
| Dato | 16. desember 1598 |
| Sted | Noryangstredet, utenfor Namhae-øya34°56'43"N 127°52'35"Ø |
| Resultat | Koreansk-kinesisk seier |

 |
| Stridende parter |
|  Azuchi-Momoyama-Japan |  Joseon-Korea Ming-Kina |
| Kommandanter og ledere |
|  Shimazu Yoshihiro  Tachimana Muneshige  Wakizaka Yasuharu   Sō Yoshitoshi | **Korea:** Yi Sunsin †   **Kina:**  Chen Lin Deng Zilong † |
| Styrker |
| ~500 skip, 20 000 mann | **Korea:**  82 pankoseon-skip, 3 geobukseon-skip, 8 000 sjømenn og soldater **Kina:** 6 krigsdjunker, 57 krigsgaleier, 2 pankseon-skip, 7 600 sjømenn og soldater (derav 2 600 på koreanske skip)   **Til sammen:**  150 skip, 15 600 mann |
| Tap |
| ~200 sunkne skip, 100 skip tatt av fienden, 12-15 000 mann | ett kinesisk skip, ~670 mann |
|  |

| Imjinkrigen  1592-1598 |
| --- |
|  **Første invasjon: Haengju - Jinju  Andre invasjon:  Ulsan - Noryang** |

**Slaget ved Noryang** (hangul: 노량해전; hanja/hanzi/kanji: 露梁海戰; hiragana: ろりょうかいん: *Roryoukaisen*) var det siste store slaget under Imjinkrigen. Det ble utkjempet 16. desember 1598 i havet i Noryangstredet i indre farvann ved Namhae-øya, og var et knusende nederlag for japanerne.

Bakgrunn
--------

Slaget stod under den andre av de to japanske invasjonene av Korea under denne krigen, som startet i 1597, mer spesifikt under den japanske tilbaketrekningen fra den koreanske halvøya etter at de hadde lidd flere nederlag både på sjøen og landjorda. Siden de japanske borgene i Korea ikke hadde kapasitet nok til hele den japanske hæren, beordret Japans kansler Toyotomi Hideyoshi at deler av hæren skulle trekkes tilbakes fra halvøya. 

### Forløp

Sjøslaget ble utkjempet på morgenen den 16. desember 1598 (19. november i månekalenderen) mellom den japanske marinen og de allierte kinesiske og koreanske flåtene. 

Den allierte flåten som besto av omtrent 150 godt utstyrte skip og ble ledet av admiralene I Sun-sin, Chen Lin og Deng Zilong (Chen og Deng kommanderte hver sin skvadron av Ming-flåten) angrep den japanske flåten under Shimazu Yoshihiros flåte bestående av omtrent 500 skip, hvorav mange lette transportskip. Mer enn halvparten av den japanske flåten ble enten ødelagt eller tatt av kineserne og koreanerne etter harde og dramatiske kamper, noe som forhindret at Shimazu kunne nå fram til Konishi Yukinaga og hans styrker. 

De overlevende japanske sjømennene på de omtrent 150-200 skipene som klarte seg gjennom slaget dro tilbake til Busan og dro tilbake til Japan et par dager senere, 21.-24. desember, da de siste skipene seilte dro tilbake mot Japan. 

Mens slaget enda ble utkjempet ble den koreanske admiralen Yi Sunsin skutt med en japansk arkebuse og døde kort etter. Hans død ble hemmeligholdt helt til slagets slutt for å opprettholde den koreanske moralen. Det var først da Is flaggskip for andre gang måtte komme den kinesiske admiral Chen til unnsetning at nyhetene om Is død spredde seg gjennom den allierte flåten. Chen selv ble meget sjokkert av nyhetene. 

### Følger

Slaget ved Noryang ble den endelige slutten på den seksårige Imjinkrigen. 

Både I (posthumt) og Chen mottok høye æresbevisninger for deres innsats under krigen.

Litteratur
----------

* Choi Byung-hyon (translated by) 2002 The Book of Corrections: Reflections on the National Crisis during the Japanese Invasion of Korea, 1592–1598. Institute of East Asian Studies: University of California, Berkeley. ISBN 978-1-55729-076-2
* Ha, Tae-hung (translated by) 1979 Imjin Changch'o: Admiral Yi Sun-Sin's Memorials to Court. Republic of Korea: Yonsei University Press.
* Hawley, Samuel 2005 The Imjin War: Japan's Sixteenth-Century Invasion of Korea and Attempt to Conquer China. Republic of Korea and U.S.A.: Co-Published by The Royal Asiatic Society and The Institute of East Asian Studies, University of California, Berkeley. ISBN 89-954424-2-5
* Stephen Turnbull 2002 Samurai Invasion: Japan's Korean War. Great Britain: Cassell & Co. ISBN 978-0-304-35948-6

Portal: Korea